Afternoiz.gr

Helloween, Beast in Black@Μαδρίτη,Ισπανία
2025-11-16 20:00 - 23:30 (Europe/Athens) | La Nueva Cubierta De Leganes, Calle del Maestro, 4, Leganes, Madrid, 28914, Spain
Οι Helloween με την Ισπανία έχουν μια μεγάλη σχέση αγάπης, οι Ίβηρες τόσο οι Ισπανοί όσο και οι Πορτογάλοι τους ακολουθούν για δεκαετίες. Δεν είναι τυχαίο ότι ηχογράφησαν την εμφάνιση τους στη Μαδρίτη. Αυτό έγινε για λογαριασμό της κυκλοφορίας “United alive in Madrid” το οποίο και κυκλοφόρησε το 2019.

Επιστροφή για μια ακόμη φορά στη Μαδρίτη για τους Helloween
Έτσι λοιπόν αποφάσισαν μέσα στην επόμενη Ευρωπαϊκή περιοδεία τους με τους Beast in Black, να επισκεφτούν και πάλι την πρωτεύουσα της Ισπανίας. Ανακοινώθηκε μια εμφάνιση τους στις 15 Νοεμβρίου η οποία μέσα σε δέκα ημέρες περίπου έγινε sold out και έτσι ανακοίνωσαν και δεύτερη ημέρα. Έτσι λοιπόν και στις 16 Νοεμβρίου θα εμφανιστούν στο La nueva cubierta de Leganes. Να σημειωθεί ότι με αυτή την περιοδεία θα γιορτάσουν τα 40 χρόνια δισκογραφίας και έτσι σίγουρα θα υπάρχουν εκπλήξεις μέσα στο set list. Εμείς από την μεριά μας σας είχαμε ξεναγήσει στην ιστορία τους με τέσσερα άρθρα. Μια “γεύση” από αυτά μπορείτε να πάρετε εδώ.
Το poster των εμφανίσεων των Helloween στην Ισπανία
Έρχεται και νέο άλμπουμ τέλη Αυγούστου
Το νέο άλμπουμ των Helloween έρχεται στα καταστήματα στις 29 Αυγούστου και ονομάζεται “Giants and monsters”. Άρα μέσα στο set list φαντάζομαι θα χωρέσουν 1 με 2 συνθέσεις. Πρόσφατα σας μιλήσαμε εδώ για το νέο τους single που ονομάζεται “This is Tokyo”. Μια σύνθεση φόρο τιμής στο πάντα αφοσιωμένο κοινό των Γιαπωνέζων.

Εν κατακλείδι
Οι Helloween έχουν μεγάλες ορέξεις και δεν σταματάνε να περιοδεύουν και να κυκλοφορούν διάφορα πράγματα. Ήδη έχουν δυο live album και ένα ολοκληρωμένο studio άλμπουμ. Παρακάτω θα βρείτε όλες τις ημερομηνίες σχετικά με την επερχόμενη περιοδεία τους στην Ευρώπη. Σχετικά με τα εισιτήρια για την δεύτερη ημέρα της εμφάνισης τους στη Μαδρίτη, μπορείτε να βρείτε εδώ.
Το Poster της Ευρωπαϊκής περιοδείας των Helloween
